JFC Jelgava

JFC Jelgava - nosaukums Latvijas futbola klubam JFC Viola no 2006.gada janvāra līdz 2023.gada decembrim.

 Kluba vēsture 

 FK "Viola" 1996.-2006. 
Kluba dibinātājs ir Dainis Kazakevičs un FK "Viola" pamazām auga un attīstījās, izveidojot arvien jaunas treniņgrupas. 2004.gadā, apvienojoties FK "Viola" galvenajai komandai (U-18) un FK "RAF", tika izveidots futbola klubs "Jelgava".

 Jaunatnes futbola centrs (JFC) Jelgava 2006.-2012. 
No 2006. līdz 2012.gadam JFC Jelgava bija tipiska jaunatnes futbola skola un piedalījās Latvijas jaunatnes čempionātā. Treneri šai posmā bija Dainis Kazakevičs, Kaspars Tiltiņš, Gints Freimanis, Jānis Čaplinskis. Pēc tam, kad JFC Jelgava saistības un spēlētāji pārgāja uz FK Jelgava, biedrība no 2013. līdz 2021.gada janvārim bija neaktīva.

 Amatieru futbola atjaunošana 2021.gadā 
2021.gada sākumā, kad kļuva skaidrs, ka FK Jelgava Virslīgā nestartēs, tika nolemts atjaunot JFC Jelgava darbību, šoreiz kā amatieru futbola klubam, kurā trenējas un spēlē futbolisti savā brīvajā laikā, no tā gūstot prieku un ar futbola spēlēm un citiem pasākumiem dodot prieku pārējiem (skatītājiem, Jelgavas iedzīvotājiem un citiem). Klubs pieteica komandu dalībai 3.līgā un par galveno treneri amatā iecēla Antonu Dresmani.

 Jelgavas futbola čempionāta rīkošana 
JFC Jelgava kopš 2021.gada ir oficiālais Jelgavas pilsētas domes partneris Jelgavas futbola čempionātu (JFČ) rīkošanā.

 Kluba nosaukumu vēsture 
 1996 - 2005: FK Viola
 2006 - 2023: Jaunatnes futbola centrs Jelgava (JFC Jelgava)
 2024 -         : Jelgavas futbola centrs Viola (JFC Viola)

 Atsauces 

 Ārējās saites 
 jfcviola.lv
 http://www.cemp.jfcviola.lv 

Kategorija:Latvijas futbola klubi
Kategorija:Sports Jelgavā